Up-106/00
Natisni
Opravilna št.:
Up-106/00
Datum odločitve:
30. 5. 2000
ECLI:
ECLI:SI:USRS:2000:Up.106.00
Akt:
Ustavna pritožba A. in B. Ž. zoper sklep Okrajnega sodišča v Kranju št. P 88/98 z dne 18. 1. 2000, sklep Višjega sodišča v Ljubljani št. II Cp 2017/99 z dne 14. 12. 1999 v zvezi s sklepom Okrajnega sodišča v Kranju št. P 88/98 z dne 5. 11. 1999 in sklep Okrajnega sodišča v Kranju št. I 98/02980 z dne 2. 10. 1998 v zvezi s sklepom o izvršbi Okrajnega sodišča v Kranju št. I 98/02980 z dne 8. 9. 1998
Izrek:
Ustavna pritožba A. in B. Ž. zoper sklep Okrajnega sodišča v Kranju št. P 88/98 z dne 18. 1. 2000, sklep Višjega sodišča v Ljubljani št. II Cp 2017/99 z dne 14. 12. 1999 v zvezi s sklepom Okrajnega sodišča v Kranju št. P 88/98 z dne 5. 11. 1999 in sklep Okrajnega sodišča v Kranju št. I 98/02980 z dne 2. 10. 1998 v zvezi s sklepom o izvršbi Okrajnega sodišča v Kranju št. I 98/02980 z dne 8. 9. 1998 se zavrže.
Evidenčni stavek:
Ker pritožnika zoper izpodbijane sodne odločbe nista izčrpala pravnih sredstev, je Ustavno sodišče njuno ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o pravdnem postopku (ZPP), 363., 378., 384. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
29. 3. 2000
Vrsta odločitve:
sklep
Vrsta rešitve:
zavrženje
Dokument:
US20187
Up-106/00
30. 5. 2000
S K L E P
Ustavno sodišče je v postopku za preizkus ustavne pritožbe A. in B. B. iz Ž. na seji senata dne 30. maja 2000
s k l e n i l o :
Ustavna pritožba A. in B. Ž. zoper sklep Okrajnega sodišča v Kranju št. P 88/98 z dne 18. 1. 2000, sklep Višjega sodišča v Ljubljani št. II Cp 2017/99 z dne 14. 12. 1999 v zvezi s sklepom Okrajnega sodišča v Kranju št. P 88/98 z dne 5. 11. 1999 in sklep Okrajnega sodišča v Kranju št. I 98/02980 z dne 2. 10. 1998 v zvezi s sklepom o izvršbi Okrajnega sodišča v Kranju št. I 98/02980 z dne 8. 9. 1998 se zavrže.
O b r a z l o ž i t e v
1. Pritožnika v ustavni pritožbi navajata, da sta v dolgoletnem sporu s komunalnim podjetjem in da pred Okrajnim sodiščem v Kranju teče vrsta postopkov, ki jih je z vložitvijo tožb za plačilo komunalnih storitev proti njima sprožilo komunalno podjetje. Z izpodbijanim sklepom z dne 5. 11. 1999 je Okrajno sodišče v Kranju v pravdnem postopku razveljavilo sklep o izvršbi glede dela glavnice ter v tem delu postopek ustavilo, pritožnikoma pa naložilo plačilo stroškov izvršilnega in pravdnega postopka.
Pritožnika sta se zoper ta sklep dvakrat pritožila, Višje in Okrajno sodišče pa sta njuni pritožbi zavrgli. V izvršilnem postopku med istima strankama je Okrajno sodišče v Kranju dne 8. 9. 1998 izdalo sklep o izvršbi, po ugovoru pritožnika pa je ta sklep v delu, v katerem je sodišče dovolilo predlagano izvršbo, razveljavilo in odločilo, da se postopek nadaljuje v pravdi. Z ustavno pritožbo pritožnika izpodbijata navedene sklepe in zatrjujeta, da so jima bile z njimi kršene pravice iz 21., 23., 25., 26., 30., 34. in 35. člena Ustave.
2. V skladu z določbo prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva.
3. Zoper sklep, s katerim sodišče druge stopnje zavrže vloženo pritožbo, je po določbi tretjega odstavka 384. člena Zakona o pravdnem postopku (Uradni list RS, št. 26/99 - v nadaljevanju:
ZPP) vselej dovoljena revizija. Revizija je torej dovoljena tudi zoper sklep, s katerim je Višje sodišče zavrglo pritožbo ustavnih pritožnikov zoper sklep Okrajnega sodišča št. P 88/98 z dne 5. 11. 1999. Pred izčrpanjem tega pravnega sredstva ustavna pritožba zoper izpodbijana sklepa ni dopustna.
4. Ustavna pritožba pa tudi ni dopustna zoper sklep Okrajnega sodišča št. P 88/98 z dne 18. 1. 2000 in sklep Okrajnega sodišča št. I 98/02980 z dne 2. 10. 1998 v zvezi s sklepom o izvršbi Okrajnega sodišča v Kranju št. I 98/02980 z dne 8. 9. 1998. V skladu z določbo prvega odstavka 363. člena ZPP, določbo prvega odstavka 378. člena tedaj veljavnega Zakona o pravdnem postopku (Uradni list SFRJ, št. 4/77 in nasl. - ZPP-77) in pravnim poukom izpodbijanih sklepov je zoper navedene sklepe dovoljena pritožba. Pred izčrpanjem tega pravnega sredstva ustavna pritožba ni dopustna, zato jo je Ustavno sodišče zavrglo.
5. Senat Ustavnega sodišča je sprejel ta sklep na podlagi druge alinee prvega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata
dr. Lojze Ude